Euroopan parlamentin varapuhemiesten vaali
Puhemies
Esityslistalla on seuraavana Euroopan parlamentin varapuhemiesten vaali.
Olen vastaanottanut ilmoitukset seuraavien jäsenten ehdokkuudesta:
Adam Bielan
Luigi Cocilovo
Rodi Kratsa-Tsagaropoulou
Mario Mauro
Edward McMillan-Scott
Luisa Morgantini
Pierre Moscovici
Miguel Angel Martínez Martínez
Gérard Onesta
Mechtild Rothe
Manuel António dos Santos
Marek Siwiec
Alejo Vidal Quadras
Diana Wallis
Ehdokkaat ovat ilmoittaneet minulle suostuvansa ehdokkaiksi.
Koska ehdokkaiden lukumäärä ei ylitä täytettävien paikkojen määrää, ryhmiä ei kuulla, ja ehdotan, että valinta tapahtuu Euroopan parlamentin työjärjestyksen 12 artiklan 1 kohdan mukaisesti suosionosoituksin, vaikkakin ensin on äänestettävä arvojärjestyksen määrittelemiseksi.
(Suosionosoituksia)
Näin ollen julistan edellä mainitsemani ehdokkaat Euroopan parlamentin varapuhemiehiksi.
Onnittelen heitä heidän valinnastaan.
Esityslistalla on seuraavana varapuhemiesten arvojärjestyksen määritteleminen. Koska riittää, että määrittelemme heidän arvojärjestyksensä, äänestyksessä ei tarvita ehdotonta enemmistöä, sillä heidät on jo kaikki valittu varapuhemiehiksi.
Äänestysliput on jaettu, joten äänestys voi alkaa.
